Dit gebeur maar skraal dat Beeld, u weet daardie liberale koerant wat eens deur opregte Afrikaners tot standgebring is, 'n berig skryf wat geen regstellings verg nie en ons kan nie die geleentheid laat verby gaan om 'n berig wat amper geen regstelling nodig het, hier te plaas nie – met inligting van groot betekenis oor wat binnekort vir die blanke in Suid-Afrika wag met Malema se twee uur lange intreerede wat moontlik een van sy mees militante en uitdagendste openbare toesprake nóg was:
Julius Malema het Jacob Zuma en die ANC gister openlik met 'n "revolusie" gedreig en gesê hy gaan sy getalle gebruik om die ANC "oor te neem" as hulle nie hul sin kry nie.
Benewens sy uittarting van ANC-leiers, het hy uitgevaar teenoor die regbank en media wat "in die sakke van wit kapitaal is".
Hy is soos gewoonlik deur Winnie Madikizela-Mandela geloof as die toekoms van Suid-Afrika. "Jy is (die volgende) Mandela. Ek het julle lankal gewaarsku: Diegene wat Malema ignoreer, doen so tot hul eie nadeel," het sy gesê.
"Ons leiers in die regering probeer diplomaties oor grond wees, jy kan nie. Kolonialiste het ons grond gesteel. Ons moet demokratiese instellings en politieke mag gebruik om die grond te vat. Al wat ons nodig het, is wilskrag. Wanneer ons wit kapitaal wil konfronteer, sê ons leiers: 'Nee, julle gaan die ekonomie ontwrig.' Watter ekonomie? Die ekonomie wat julle namens die wit eienaars van kapitaal bestuur?"
Die 'struggle' gaan 'n ingewikkelde fase binne, daarom kan nasionalisering slegs slaag "as jy FNB, Standard Bank en Nedbank beheer. Nasionalisering moet gefinansier word en sonder dié beheer sal dit misluk."
Kgalema Motlanthe het kort voor Malema se toespraak gesê grondhervorming moet binne die raamwerk van die Grondwet bespreek word.